钦定古今图书集成/历象汇编/岁功典/第048卷 > 《后汉书》 > 《祭祀志》
## 钦定古今图书集成/历象汇编/岁功典/第048卷 > 《后汉书》 > 《祭祀志》

立夏之日，迎夏于南郊，祭赤帝祝融。车旗服饰皆赤。
歌《朱明》，八佾舞《云翘》之舞。

〈注〉《月令章句》曰：“南郊去邑七里，因火数也。”　《皇览》曰：“自春分数四十六日，则天子迎夏于南堂，距邦七里，堂高七尺，堂阶二等，赤税七乘，旗旄尚赤，田车载戟，号曰助天养。唱之以征，舞之以鼓𩊠，此迎夏之乐也。”